
A V I Z

asupra  propunerii legislative privind sprijinul financiar ce  se acordă mamelor, de la  data pensionării



În conformitate cu prevederile art.95 din Regulamentul Camerei Deputaţilor, republicat, cu  modificările  ulterioare,  Comisia juridică, de disciplină şi imunităţi a fost sesizată, spre dezbatere şi avizare, cu  propunerea legislativă privind sprijinul financiar ce  se acordă mamelor, de la  data pensionării,  trimis cu adresa nr. PL- x 328 din  12 mai  2008, înregistrată sub nr.31/490 din 13 mai  2008. 
Potrivit dispoziţiilor art.75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este  Cameră  decizională. 

Senatul, în calitate de primă Cameră sesizată, a respins iniţiativa  legislativă   în şedinţa din  6 mai 2008.

Guvernul,  prin punctul  de  vedere  transmis cu  adresa  nr.291 din 31 ianuarie 2008, nu  susţine  adoptarea  acestei  iniţiative legislative.

             
În temeiul  prevederilor art. 61 din Regulamentul Camerei Deputaţilor, republicat, cu  modificările ulterioare, Comisia a dezbătut  iniţiativa legislativă  menţionată mai sus, în şedinţa din  17 iunie 2008.



Membrii Comisiei au examinat iniţiativa legislativă, expunerea de motive şi  avizul favorabil al Consiliului Legislativ nr.1752 din  17  decembrie  2007.  

Faţă de aceste  considerente, cu unanimitate de  voturi, s-a hotărât avizarea negativă a iniţiativei legislative, întrucât  introduce o  discriminare evidentă pe  criterii de sex, încălcându-se astfel, prevederile art. 16 alin.(1) din Constituţia   României, republicată. Totodată  sunt  încălcate şi  prevederile art.138 alin.(5) din Constituţia  României, republicată, şi  ale art.15 din Legea nr.500/2002 privind  finanţele  publice, nefiind indicată sursa  de finanţare.



În raport cu obiectul şi conţinutul său, iniţiativa legislativă face parte din categoria legilor ordinare.

